ความได้เปรียบในตลาดหุ้นที่สูงมากๆ ของคุณสันติ สิงหวังชา เกิดจากสาเหตุใดบ้าง
ความได้เปรียบในตลาดหุ้นที่สูงมากๆ ของคุณสันติ สิงหวังชา เกิดจากสาเหตุดังต่อไปนี้


1. คนลงทุนโดยหลักการ vi มีจำนวนน้อย คนที่จะมาแย่งซื้อหุ้นราคาถูกนั้นมีจำนวนไม่มาก

2. ในอดีต oppday ไม่มีถ่ายทอดสด คุณสันติซึ่งมีเวลาว่างมากก็สามารถเข้าไปนั่งฟังได้ทุกวัน ในขณะที่นักลงทุนส่วนใหญ่นั้นไม่ได้มีเวลา หรืออาจจะอยู่ต่างจังหวัด ทำให้ข้อมูลของเขานั้นเร็วกว่าคนส่วนใหญ่ ก่อนที่จะมี Oppday บริษัทอะไรก็ตาม ก็จะทำการบ้านมาล่วงหน้า มาฟังผู้บริหารพูด เพื่อยืนยันสิ่งที่คิดไว้ ถ้าตรงใจก็ซื้อหุ้นในห้องประชุมนั้นเลย การเข้าถึงข้อมูลที่เร็วกว่า ทำให้เขาได้กำไรมาจากจุดนี้ก็ไม่น้อย

3. ไม่ค่อยมีคนไป Company visit เพราะก่อนหน้านี้การซื้อขายหุ้นไม่มีใครมาเจาะข้อมูลลึกแบบทุกวันนี้

4. คุณสันติมีเวลาว่างมากกว่าคนส่วนใหญ่ ทำให้สามารถใช้เวลาไปกับการอ่านหนังสือ การวิเคราะห์หุ้นได้มากและลึกกว่าคนจำนวนมาก

5. Port ลงทุนของคุณสันติยังเล็ก ทำให้จำนวนหุ้นที่สามารถลงทุนได้มีจำนวนมาก

เวลาผ่านไปหลายปี ปัจจัยหลายๆ อย่างที่ทำให้คุณสันติได้เปรียบนักลงทุนส่วนใหญ่ ก็ค่อยๆ เปลี่ยนไป Port ที่ใหญ่ขึ้นทำให้เขาลงทุนยากขึ้นมาก แต่เดิมหุ้น market cap 500-1000 ก็ยังเล่นได้ เดี๋ยวนี้ถ้าต่ำ 5000 ล้านก็เล่นไม่ค่อยจะได้แล้ว ซื้อก็ยาก ถ้าพลาดจะขายก็ยิ่งยาก VI เก่งๆ เยอะขึ้นมาก Oppday ถ่ายทอดผ่าน Internet ทำให้นักลงทุนมีโอกาสเข้าถึงข้อมูลได้พร้อมๆ กัน อีกทั้งนักลงทุนจำนวนมากหลายกลุ่ม จัด Company visit กันถี่มากๆ ซึ่งเขาเองก็แทบจะไม่ได้ไปร่วมเลย อีกทั้งที่เขามีเวลาในการวิเคราะห์หุ้นน้อยลงมาก

ด้วยปัจจัยหลายๆ อย่าง คุณสันติกลับมาวิเคราะห์จุดยืนใหม่ในตลาดของตัวเองจากที่เคยอยู่ percentile ที่ 90-95 หลังจากนี้ไปซัก 2-3 ปีถ้าไม่มีการเปลี่ยนแปลง Balance การใช้ชีวิตของเขา ความรู้เรื่องหุ้นรายตัวที่เคยอ่านเคยศึกษาเอาไว้ก็จะเริ่มล้าสมัย percentile น่าจะลดลงมาอยู่แถวๆ 70-80 คือ ไม่เสมอตลาด ก็น่าจะแพ้ตลาดอยู่นิดหน่อย
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน